Source: http://webpravo.eu/clanky/novela-zakona-o-dani-z-prijmov-zakon-c-5952003-z-z-ucinna-od-1-jula-2013
Timestamp: 2017-12-14 08:12:34+00:00
Document Index: 13243101

Matched Legal Cases: ['§ 7', '§ 7', '§ 43', '§ 12', '§ 43', '§ 43', '§ 43', '§ 43', '§ 43', '§ 16', '§ 10', '§ 10', 'čl. 13', '§ 52']

Novela zákona o dani z príjmov zákon. č. 595/2003 Z.z. účinná od 1.júla 2013 – Webpravo
1 Zásadné zmeny v zdaňovaní príjmov z dlhopisov
2 Zrušenie zrážkovej dane u dlhopisov
3 Výnos z dlhopisov už nie je príjmom zo zdrojov na území SR
4 Prechodné ustanovenia
5 Zmena zákona o dani z príjmov a odvody na verejné zdravotné poistenie.
6 Zdieľaj tento článok:
7 Páči sa mi:
8 Súvisiace
Zásadné zmeny v zdaňovaní príjmov z dlhopisov
Od 1. júla 2013 vstúpila do platnosti novela zákona o daniach z príjmov zákon č. 595/2003 Z.z. zákon č. 135/2013 Z.z. , ktorá sa týka okrem iného zmeny aplikácie zrážkovej dane na výnosy z dlhopisov vo vlastníctve fyzických a právnických osôb vo všeobecnosti a zdaňovania štátnych dlhopisov a štátnych pokladničných poukážok. Týmto zákonom sa zároveň mení rozsah príjmov plynúcim daňovníkom s obmedzenou daňovou povinnosťou z územia Slovenskej republiky. Aj keď to v zákone priamo nie je spomínané zároveň dochádza k rozšíreniu vymeriavacieho základu odvodov na zdravotné poistenie.
Zrušenie zrážkovej dane u dlhopisov
Z hľadiska daňového zaradenia ide o príjmy z kapitálového majetku § 7 ods. 1 a) a h) § 7 ods. 2 zákona o dani z príjmov č. 595/2003 Z.z. . Novelou zákona o dani z príjmov sa zjednocujú pravidlá pre zdaňovanie štátnych dlhopisov a iných ako štátnych dlhopisov a pokladničných poukážok v tom zmysle, že výnosy z dlhopisov nebudú po novom podliehať zrážkovej dani v zmysle § 43 zákona o dani z príjmov zákon č. 595/2003 Z.z, , ale výnosy, príjmy sa budú vysporiadavať prostredníctvom daňového priznania u všetkých daňovníkov – fyzických osôb a u právnických osôb s výnimkou daňovníkom nezriadených na podnikanie ( § 12 ods. 2 zákona č. 595/2003 Z.z. ) , Fondu národného majetku a Národnej banky Slovenska z dôvodu osobitného spôsobu vyčísľovania základu dane. Uvedené bolo realizované zmenou znenia viacerých ustanovení § 43 zákona č. 595/2003 Z.z, a to najmä § 43 ods.3 písm. h. písm. i) písm. l) ktoré sa vypúšťa a písm. m) ( teraz písm. l ) , , § 43 ods. 5 písm. c) ( určovanie základu dane pre príjmy zdaňované zrážkou ) a nadväzujúce legislatívno-technické zmeny v ustanoveniach § 43 ods. 6 písm. d) – to sú príjmy u ktorých sa daň vyberaná zrážkou môže považovať za preddavok na daň a keďže príjmy z dlhopisov už nie sú príjmami zo zdrojov na území SR u nerezidentov tak muselo logicky dôjsť k úprave tohto ustanovenia. Samozrejme, že okrem týchto zmien došlo v dôsledku legislatívno technického k zmenám v ustanoveniach § 43 ods. 14 (vypúšťa sa a dochádza k prečíslovaniu odsekov),
Výnos z dlhopisov už nie je príjmom zo zdrojov na území SR
Ako jedno z proti krízových opatrení je od 1.7.2013 zavedené opatrenie v tom zmysle, že výnosy z dlhopisov bez ohľadu na druh emitenta ( štát, súkromný subjekt ) daňovníkovi s obmedzenou daňovou povinnosťou na území SR ( nerezidentovi ) nebudú zdrojom príjmov na území SR a teda tu nebudú podliehať zdaneniu. Uvedená zmena bola vykonaná v zmenou znenia ustanovenia § 16 ods. 1 písm. e) bod 3 zákona č. 595/2003 Z.z. o dani z príjmov. Uvidíme ako sa toto ustanovenie bude aplikovať vo svetle pripravovanej novely zákona o dani z príjmov.
Podľa tejto novely sa bude postupovať pri pri zdanení výnosov (príjmov) z dlhopisov a pokladničných poukážok vyplatených, poukázaných alebo pripísaných v prospech daňovníka od 1. júla 2013.“.
Zmena zákona o dani z príjmov a odvody na verejné zdravotné poistenie.
Táto novela aj keď v nej nie je zdravotné poistenie spomenuté ani raz má priamy dopad na vymeriavací základ fyzických osôb – rezidentov na území SR , pretože ak budú svoj príjem vysporadiavať už nie zrážkovou daňou, ale prostredníctvom daňového priznania bude ich príjem z kapitálového majetku zároveň tvoriť vymeriavací základ na zdravotné poistenie , pretože príjem z kapitálového majetku sa považuje za príjem uvedený v § 10b ods. 1 písm. c) zákona č. 580/2004 Z.z, a ako taký podlieha odvodu na zdravotné poistenie vo výške 14% z vymeriavacieho základu. Je teda zjavné, že pre fyzické osoby rezidentov SR je držba dlhopisov krajne nevýhodná, čo samozrejme pocíti aj kapitálový trh v SR. Vzhľadom na jeho nízku rozvinutosť sa dopady tohto opatrenia len v budúcnosti ukážu. Bez toho, aby som komentoval politickú situáciu by som rád pripomenul, že definícia zárobkovej činnosti teda § 10b zákona 580/2004 Z.z, o zdravotnom poistení je dielom pravicovej vlády ako som už vo svojom predchádzajúcom článku spomenul rovná daň de facto i keď nie de jure skončila u fyzických osôb 1.1.2011.
Previous Príkazná zmluva – komentár k vzoru príkaznej zmluvy
Next Novela zákona o daňových poradcoch – definícia daňového poradenstva
Ing. Vladimír Somora
v suvislosti s novelou ZDP mam na Vas otazku:
Som slovensky obcan s trvalym pobytom v SR. V republike sa nezdrziavam viac ako 15 dni v roku. Som vlastnikom dlhopisov slovenskych emitentov. Na Slovensku nie som zdravotne poisteny. Pracujem pre Nemecku firmu, ktora ma vyslala do Ciny na 5 rokov a som danovym rezidentom Ciny. V Cine plati zakon, ze som oslobodeny na 5 rokov z platenia dane zo svetovych prijmov.
Mam tomu rozumiet, ze prijem z mojich dlhopisov po novele ZDP ostane nezdaneny a nepodlieha odvodom do ZP ?
Vyzerá to tak, že tu bude konflikt daňových rezidencií. S Čínou máme zmluvu o zamedzení dvojitého zdanenia číslo 41/1988 S.b. a vzhľadom na popisanú situáciu to vyzerá na úpravu čl. 13 predmetnej zmluvy.
Vy máte na mysli novelu zákona 595/2003 Z.z. o dani z príjmov č. 135/2013 Z.z. , ktorá vypustila príjem z dhopisov a pokladničných poukážok z príjmov zo zdrojov na území SR.
Zmyslom tejto úpravy bolo aby výnosy z akýchkoľvek dlhopisov (štátne, podnikové, komunálne), ktoré plynú daňovníkovi – nerezidentovi nebudú mať zdroj príjmov na území SR a nebudú podliehať zdaneniu v SR.
V zmysle prechodných ustanovení § 52v sa to použije na výnosy vyplatené po 1.7.2013 teda i na dlhopisy nadobudnuté pred týmto termínom citujem